PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                            Bucureşti,18 .10.2006
                            Nr. 24/553


Către,

Comisia pentru buget, finanţe şi bănci
AVIZ

asupra propunerii legislative privind aprobarea unor măsuri financiare 

pentru societăţile comerciale din industria berii

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă privind aprobarea unor măsuri financiare pentru societăţile comerciale din industria berii, transmisă cu adresa nr.Pl.-x 724 din 9 octombrie 2006 şi înregistrată sub nr.24/538/10.10.2006.


Camera Deputaţilor este Cameră decizională.


Senatul, în şedinţa din 2 octombrie 2006, a respins propunerea legislativă.


Consiliul Legislativ, cu avizul nr.519/10.04.2006, a avizat favorabil această propunere legislativă.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind aprobarea unor măsuri financiare pentru societăţile comerciale din industria berii în şedinţa din 17 octombrie 2006. 

Faţă de cele de mai sus, membrii comisiei au hotărât în unanimitate avizarea favorabilă a propunerii legislative privind aprobarea unor măsuri financiare pentru societăţile comerciale din industria berii. 

Propunerea legislativă având acelaşi obiect de reglementare cu propunerea legislativă privind aprobarea unor măsuri financiare pentru IMM-urile din industria berii (Pl.-x 723/2006), în scopul evitării paralelismelor legislative, recomandăm unificarea lor într-un singur proiect
 În raport cu obiectul şi conţinutul său, proiectul de lege face parte din categoria legilor ordinare.
          PREŞEDINTE, 


                     SECRETAR,
                Dr. Valeriu TABĂRĂ

                  Vasile MOCANU 

Întocmit: expert Adrian Goţa
